
AVIZ

asupra propunerii legislative privind reinserţia socială a cetăţenilor români de etnie romă
Cu adresa nr.214 din 29 mai 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reinserţia socială a cetăţenilor români de etnie romă.

În urma examinării, în şedinţa din data de 18 februarie 2004, Comisia, cu 6 voturi pentru şi 18 voturi împotrivă, a hotărât respingerea, din următoarele considerente:

- potrivit articolului 11 din Legea nr.24/2000 privind normele de tehnică legislativă pentru elaborarea actelor normative, propunerea legislativă trebuia corelată cu prevederile actelor normative de acelaşi nivel, în vederea asigurării compatibilităţii soluţiilor preconizate cu principiile şi instituţiile de bază ale sistemelor de drept în care urmează a se integra; 

- Guvernul a adoptat Hotărârea nr.430/2001 privind aprobarea strategiei Guvernului României de îmbunătăţire a situaţiei romilor, acţiune conformă atât cu prevederile Constituţiei României, cât şi cu cele ale unor instituţii internaţionale la care România a aderat.

